OpenLLM-France/wikimedia huggingface dataset:
# Deborah Kerr

Deborah Kerr (Glasgow, 1921eko irailaren 30a - Botesdale, 2007ko urriaren 16a) aktore eskoziarra izan zen. Oscar sarirako sei aldiz izendapena jaso arren, ez zuen inoiz irabazi. Hala ere, ezagunak diren hainbat klasikotan parte hartu zuen: King Solomon's Mines, Quo vadis?, The King and I, An Affair to Remember, From Here to Eternity, The Sundowners edota The Night of the Iguana filmetan esaterako.
Ingalaterran hasia, Estatu Batuetan egin zituen lanik bikainenak, film ezagun askotan emakumezko protagonista papera izan baitzuen. Hirurogeiko hamarkadan antzerkian murgildu zen.

## Filmografia

* Contraband (1940)
* Major Barbara (1941)
* Love on the Dole (1941)
* Penn of Pennsylvania (1942)
* Hatter's Castle (1942)
* The Day Will Dawn (1942)
* The Life and Death of Colonel Blimp (1943)
* Perfect Strangers (1945)
* I See a Dark Stranger (1946)
* Black Narcissus (1947)
* The Hucksters (1947)
* If Winter Comes (1947)
* Edward, My Son (1949; Oscarrerako izendapena)
* Please Believe Me (1950)
* King Solomon's Mines (1950)
* Quo vadis? (1951)
* The Prisoner of Zenda (1952)
* Thunder in the East (1952)
* Young Bess (1953)
* Julius Caesar (1953)
* Dream Wife (1953)
* From Here to Eternity (1953; Oscarrerako izendapena)
* The End of the Affair (1955)
* The Proud and Profane (1956)
* The King and I (1956; Oscarrerako izendapena)
* Tea and Sympathy (1956)
* Heaven Knows, Mr. Allison (1957; Oscarrerako izendapena)
* An Affair to Remember (1957)
* Kiss Them for Me (1957)
* Bonjour tristesse (1958)
* Separate Tables (1958; Oscarrerako izendapena)
* The Journey (1959)
* Count Your Blessings (1959)
* Beloved Infidel (1959)
* The Sundowners (1960; Oscarrerako izendapena)
* The Grass Is Greener (1960)
* The Naked Edge (1961)
* The Innocents (1961)
* On the Trail of the Iguana (1964) (laburmetraia)
* The Chalk Garden (1964)
* The Night of the Iguana (1964)
* Marriage on the Rocks (1965)
* Casino Royale (1967)
* Eye of the Devil (1967)
* Prudence and the Pill (1968)
* The Gypsy Moths (1969)
* The Arrangement (1969)
* The Assam Garden (1985)

## Erreferentziak

* ↑ Lur entziklopedietatik hartua.

## Kanpo estekak

* Datuak: Q104146
* Multimedia: Deborah Kerr / Q104146
# Disprosio

Disprosioa elementu kimiko bat da, Dy ikurra eta 66 zenbaki atomikoa dituena.

## Ezaugarri nagusiak

Disprosioa lur arraroen multzoko elementua da. Lustre metaliko, zilarkara distiratsua dauka, eta giro-tenperaturan nahiko egonkorra da airean, baina oso azkar disolbatzen da azido mineralen disoluzioetan, hidrogenoa askatuta. Hagaxka-ebakitzaile batekin moztu daiteke (baina ez labana batekin), eta txinpartarik sortu gabe landu daiteke makinen bidez, gehiegizko berotzea saihesten bada. Disprosioaren ezaugarriak nabarmen aldatzen dira ezpurutasun txikienarekin.

## Propietate Fisikoak

Disprosioa lur arraro bat da, metal distira erakusten duena. Hain da arina, non labana batekin moztu daitekeen, eta makinen bidez tratatu daiteke inongo arazorik gabe, bero asko sortzen ez den bitartean. Hala ere, haren propietateak aldatu egin daitezke, dituen ezpurutasunen arabera.
Disprosioak, holmioaren atzetik, elementu guztien artean momentu magnetiko altuena du, batez ere tenperatura baxuetan.

## Erreferentziak

* ↑ John., Emsley,. (2001). Nature's building blocks : an A-Z guide to the elements. Oxford University Press ISBN 0198503415..

## Kanpo estekak

* Datuak: Q1843
* Multimedia: Dysprosium / Q1843
# Diss (Norfolk)

Diss, Ingalaterrako ekialdean dagoen udalerri bat da, Norfolk konderrian.
2011n 9.829 biztanle zituen.
* Datuak: Q1229288
* Multimedia: Diss, Norfolk / Q1229288
# Dissakisita-(Ce)

Dissakisita-(Ce) mineral bat da eta allanite taldearen kidea da.

## Ezaugarriak

Dissakisita-(Ce) elementu kimiko mineralaren formula kimikoa hau da: ${\ce {{CaCe}{Al2Mg}(Si2O7)(SiO4)O(OH)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6,5 - 7 da.

## Erreferentziak

* 1 2 (Ingelesez) «Dissakisite-(Ce): Mineral information, data and localities.» www.mindat.org (Noiz kontsultatua: 12-05-2019).
# Dissakisita-(La)

Dissakisita-(La) silikato motako minerala da eta allanite taldearen kidea da.

## Ezaugarriak

Dissakisita-(La) silikato mineralaren formula kimikoa hau da: ${\ce {{CaLa}{Al2Mg}(Si2O7)(SiO4)O(OH)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6,5 - 7 da.

## Erreferentziak

* 1 2 (Ingelesez) «Dissakisite-(La): Mineral information, data and localities.» www.mindat.org (Noiz kontsultatua: 12-05-2019).
# Dispositibo (argipena)

Dispositibo hitzak adiera zenbait ditu:
* dispositibo edo gailua;
* filosofian, dispositiboa, Michel Foucaultek asmatutako kontzeptua.
# Dispositibo (filosofia)

Filosofian, dispositiboa XX. mendetik filosofo batzuek, Michel Foucaultekin hasita, erabilitako kontzeptua izan da, une historiko batean eta premia bati erantzunez, bereziki boterearekin, sare moduan eratutako diskurtso, erakunde, eraikin, jakintza, adierazpen moral, arau juridiko eta abarren sare bat izendatzeko erabili dena. Gilles Deleuzek landutako kontzeptua ere izan da.

## Kanpo estekak

* Datuak: Q25478542
# Disraeli (Quebec)

Disraeli Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Les Appalaches konderriko eskualde udalerria da.. 2011ko zentsoaren arabera 2,502 biztanle zituen 6.91 kilometro koadroko azaleran.

## Kanpo estekak

* Datuak: Q141452
* Multimedia: Disraeli, Quebec (city) / Q141452
# Dominique Pire

Dominique Pire, jaiotzez Georges Charles Clement Ghislain Pire (Dinant, Valonia, Belgika, 1910eko otsailaren 10a - Lovaina, Belgika, 1969ko urtarrilaren 30a) belgikar elizgizona izan zen.

## Biografia

Domingotarra zen. Bihotzeko Europa izeneko kanpaina bultzatu zuen 1949an, eta nazioarteko erakunde bat osatu zuen erbestean bizi zirenei laguntzeko. Hiri europarrak sortu zituen Belgika, Austria eta Alemanian. Mahatma Gandhi Nazioarteko Bake Gunea eraiki zuen 1960an. 1958an, Bakearen Nobel saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q158850
* Multimedia: Georges Pire / Q158850
# Dominique Wilkins

Jacques Dominique Wilkins (1960ko urtarrilaren 12a, Paris) NBAko estatubatuar saskibaloi jokalari ohi bat da. Atlanta Hawks (1982-1994), Los Angeles Clippers (1994), Boston Celtics (1994-1995), Panathinaikos BC (1995-1996), San Antonio Spurs (1996-1997), Fortitudo Pallacanestro Bologna (1997-1998) eta Orlando Magic (199) taldeetan jokatu zuen.

## Kanpo estekak

* Webgune ofiziala (Ingelesez)
* Estatistikak (Ingelesez)
* Datuak: Q311533
* Multimedia: Dominique Wilkins / Q311533
# Domino-efektu

    Artikulu hau jolasari buruzkoa da; kausa-efektu segida gaitzat duena beste hau da: «Kate-erreakzio»
Dominu-efektua domino pieza multzo bat elkarren segidan bertikalean jarriz eta pieza bat jausi ondoren, beste pieza guztiak nola jausten diren begiztatzeko jolas edo ikuskizuna da. Norberak soilik etxean edo taldean leku handi batean egin daitekeen jarduera da. Estatu Batuetan, Japonian eta Herbereetan arrakasta handiko ikuskizuna da.

## Kanpo estekak

* (Ingelesez) 2008ko munduko errekorra
* Datuak: Q682875
* Multimedia: Domino effect / Q682875
# Dominique Soubelet

Dominique Soubelet (Hazparne, Lapurdi, 1897ko abuztuaren 10a - Hiriburu, Lapurdi, 1970eko uztailaren 28a) apaiza eta euskal idazlea izan zen.

## Bizitza

Hazparnen, Beloken eta Baionan egin zituen eliza ikasketak, eta 1924an egin zen apaiz. Azkarateko erretore izan zen, eta Hazparneko misiolari. Eskualduna astekariko zuzendari izan zen 1930-1937 urte bitartean. Gure Herria, Gernika, Eusko Jakintza eta Gure Almanaka aldizkarietan eman zituen argitara lan aipagarrienak. Euskaltzain urgazle izendatu zuten 1951. urtean.

## Idazlan nagusiak
### Antzezlana

* Xuriker-egile kalakariekin
* Sei antzerkigileren kaierak (2011, Hiria argitaletxea) Donibane Lohizuneko Begiraleak elkarteak prestatu edizioa.

### Biografia

* Petain Marechale Frantziaren aitzindaria (1941, Imp. Régionale)

### Erlijioa

* Lurdeko Ama Birjina (1942, egilea editore)
* San Josep Jesusen aita ordekoa Mariaren espos laguna. Elizaren patroina (1942, E. Aubin et Fils)
* Jesusen Bihotz sakratua (1946)
* Maria Goretti (1966)

## Kanpo loturak

* Dominique Soubelet literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12256329
# Dominique de Villepin

Dominique Marie François René Galouzeau de Villepin (Rabat, 1953ko azaroaren 14a - ) Frantziako idazle eta politikaria da. 2005 eta 2007 artean Frantziar Errepublikako Lehen Ministroa izan zen, Jacques Chiracen gobernuan. UMP alderdi politikoaren kide ohia, 2010ean République solidaire alderdia sortu zuen.

## Lanak

* 2001 : Les Cent-Jours ou l'esprit de sacrifice
* 2002 : Le cri de la gargouille
* 2003 : Éloge des voleurs de feu
* 2003 : Un autre monde
* 2004 : Naissance et mort des empires
* 2004 : Le requin et la mouette
* 2005 : Histoire de la diplomatie française
* 2005 : L'Homme européen
* 2005 : Urgences de la poésie
* 2006 : Zao Wou-Ki: Carnets de voyage 1948-1952
* 2007 : Le soleil noir de la puissance, 1796-1807
* 2008 : Hôtel de l'Insomnie
* 2008 : La chute ou l'Empire de la solitude, 1807-1814
* 2009 : La cité des hommes
* 2009 : Le dernier témoin
* 2010 : De l'esprit de cour
* 2011 : Notre vieux pays,
* 2012 : Seul le devoir nous rendra Libres,
* Datuak: Q131660
* Multimedia: Dominique de Villepin / Q131660
# Dominique Strauss-Kahn

Dominique Gaston André Strauss-Kahn (frantses ahoskera: Dominik Stros Kan ; 1949ko apirilaren 25a), askotan hedabideetan DSK bezala deitua, ekonomista, abokatu eta politikari frantsesa da, Frantziako Alderdi Sozialistako kidea dena. Strauss-Kahn Nazioarteko Diru Funtseko presidentea bilakatu zen 2007ko irailaren 28an, bere herrialdeko Nicolas Sarkozy presidentearen babesarekin. Lan hontan ekin zuen 2011ko maiatzaren 18rarte.
2011ko maiatzean, Strauss-Kahn New York hirian atxilotua izan zen hotel bateko zerbitzari bat bortxatzen saiatu izana leporatuta. Kargu guztiak gaitzetsi ditu eta milioi bat dolarreko finantzapean aske geratu da.

## Erreferentziak

* ↑ http://www.berria.info/albisteak/50747/strauss_kahn_en_atxiloketak_eskandalua_sortu_du.htm%5B%5D
* Datuak: Q385437
* Multimedia: Dominique Strauss-Kahn / Q385437
# Doministiku

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Doministikua edo usina biriketako haizea sudurretik eta ahotik indarrez kanporatzeko erreflexu-ekintza bat da, diafragmaren eta saihets tarteko giharren bat bateko mugimenduak eraginda, sudurreko mukosen narritadura edo mukosetan beraietan kanpoko objektu baten ukipena dela-eta.

## Izena

Doministiku izena latinezko Dominus tecum esapidetik dator (euskaraz Jauna zurekin), doministiku egitean hori esaten baitzitzaion usinlariari.

## Erreferentziak

* ↑ Hitzaren jatorria Eibarko Euskara hiztegian.

## Kanpo estekak

* Datuak: Q35830
* Multimedia: Sneezing / Q35830
# Domino (2019ko filma)

    Artikulu hau filmari buruzkoa da; beste esanahietarako, ikus «Domino (argipena)».
Domino 2019ko suspense-filma da, Brian De Palmak zuzendua. Nikolaj Coster-Waldau, Carice van Houten, Guy Pearce eta Eriq bouaney ditu protagonista. Europa osoan filmatutako nazioarteko koprodukzioa izan zen, eta errodatze tokietan daude Danimarka, Belgika, Espainia eta Italia.

## Argumentua

* Oharra: Atal honek istorio osoa edo amaiera argitzen du.
Istorioaren protagonista Danimarkako polizia bat da: lankide bat hil diote, eta hiltzailearen bila beste polizia batekin osatzen du bikote edo taldea. Baina jazartzen ari diren helburua CIAren operazio berezi batean egiten du lan, eta Europan ISISen zelula terrorista baten arrastoa jarraitzen ari da aldi berean.

## Erreferentziak

* ↑ via Open Data Euskadi, cc-by-sa. «Domino» AZpiTituluak.eus (Noiz kontsultatua: 2021-09-15).

## Kanpo estekak

* Datuak: Q51856428
# Diuresi

Diuresia gernua giltzurrunetan jariatu eta iraizteko prozesua da, hormonaz erregulatutakoa (hormona antidiuretikoa eta aldosterona). Gernuaren bolumena hartutako likidoen, organismoen beharren eta beste nolabait (izerdia, gorotzak) iraitzitako kopuruen araberakoa da. Pertsona heldu normal batek 1000-1500 ml gernu iraizten du egunero.

## Ikus, gainera

* Diuretiko

## Kanpo estekak

* Datuak: Q584691
* Multimedia: Diuresis / Q584691
# Diuretiko osmotiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Diuretiko osmotikoak sodio eta uraren birxurgapena murriztuz diuresia lortzea helburu duten sendagaiak dira. Eragin azkarreko diuretikoak dira.
Gaur egun oso gutxi erabiltzen dira, eragin akutuak lortu nahi direnean bakarrik. Ekintza mekanismo inespezifikoa dute. Gernuaren presio osmotikoa handitzen dute eta honen ondorioz, nefronan uraren birxurgapen pasiboa murrizten da.
Diuretiko osmotikoen artean ezagunena manitola da, nahiz eta glukosak, ureak eta isosorbidak ere diuretiko osmotiko gisa jarduten duten.

## Erabilgarritasun terapeutikoa

* Giltzurrun gutxiegitasun akutua
* Substantzia batzuen toxikapenetan
* Garezur barneko edema

## Ikus, gainera

* Diuretikoak
* Osmosia

## Kanpo estekak

* Datuak: Q2034436
# Diuretiko potasio aurreztaile

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Diuretiko potasio aurreztaileak nefronako hodi biltzailean eragina duten farmakoak dira. Hauen helburua diuresia lortzea da sodioa eta ura kanporatuz baina potasioa aurreztuz.

## Ekintza mekanismoa

Diuretiko potasio aurreztaileak bi taldetan sailkatzen dira ekintza mekanismoaren arabera;
* Aldosteronaren inhibitzaileak. Aldosterona bere hartzaileetara lotzen denean, Na$^+$/K$^+$ ponpa estimulatzen du sodioa birxurgatu eta potasioa kanporatuz. Aldosteronaren inhibitzaileak hartzaile hauetara lotu eta inhibizioa burutzen dute aurkako eraginak sortuz, hau da, sodioa eta ura kanporatzen dira baina potasiorik ez.
* Sodio erretenen blokeatzaileak. Sodio erretenak zuzenean blokeatzen dituzte, sodioa kanporatu eta diuresia bultzatuz. Sodio birxurgapena gutxitzen denez, potasio gutxiago kanporatzen da.

## Eragin farmakologikoak

Sodio birxurgapena gutxitzen dutenez, diuresi ahula eragingo dute. Bestalde, potasio eta hidrogeno iraizketa ere murriztu egiten denez, potasioa aurreztuko da.
Eragin desiragaitz gisa hiperkalemia aipatu beharrekoa da, honek bihotz erritmoaren asaldurak eragin baititzake.
Diuretiko mota hauek konbinaketetan erabiltzeko aproposak dira.

## Erabilgarritasun terapeutikoa

Potasio aurreztaileak ondoko kasuetan erabil daitezke:
* Hiperaldosterismo primario zein sekundarioan
* Henle-lakioko diuretiko edo tiazidekin batera.
** Potasio galerak gutxitzeko

## Zenbait diuretiko potasio aurreztaile

Aldosteronaren inhibitzaileak
* Espironolaktona
* Kanrenona
Sodio erretenen blokeatzaileak
* Triamterenoa
* Amilorida

## Ikus, gainera

* Diuretikoak

## Kanpo estekak

* Datuak: Q1123792
* Multimedia: Potassium-sparing diuretics / Q1123792
# Diusse

Diusse (okzitanieraz Diussa) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q660878
* Multimedia: Diusse / Q660878
# Diuretiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Diuretikoa irentsi ondoren gernuaren bidez organismoko ur eta sodioaren galera eragiten duen substantzia da.
Diuretiko naturalen artean hainbat elikagai eta edari aurkitzen dira: tea, kafea, anana, zainzuriak eta alkohola besteak beste. Hauek diuretiko arinak diren arren, gehiegizko kontsumoak deshidratazioa, hipotentsioa eta alkalosi hipokalemikoa sor ditzake.
Farmako diuretikoak nefronaren gune desberdinetan eraginez diuresia bultzatzea helburu duten sendagaiak dira. Gune desberdinetan eragin dezaketen arren, eragina beti bera da, ura kanporatzea eta batez ere sodioaren birxurgapena inhibitzea.
Farmako hauek medikuntzan batez ere hipertentsio arteriala murrizteko, bihotz gutxiegitasun kongestiboan, egoera edematosoetan eta giltzurrun gutxiegitasunean erabiltzen dira.
Diuretiko hauek eragina duten nefrona gune eta ekintza mekanismoaren arabera sailkatzen dira:
* Henle-lakioko diuretikoak
* Diuretiko tiazidikoak
* Diuretiko potasio aurreztaileak
* Diuretiko osmotikoak

## Kanpo estekak

* Datuak: Q200656
* Multimedia: Diuretics / Q200656
# Diva

    Artikulu hau Operako izendapenari buruzkoa da; beste esanahietarako, ikus «Diva (abestia)».
Diva ospea eta goraipena bereganatu dituen emakumezko abeslaria izendatzeko erabiltzen den izendapena da. Jatorriz, operako talentu paregabeko emakumezko abeslaria izendatzeko erabiltzen hasi zen, baina gaur egun antzerki, zinema eta pop musikako emakumezko aktore eta abeslariak izendatzeko ere erabili ohi da. Maiz, eta batez ere kazetaritza eta prentsa munduan, emakume ospetsu batzuen izaera harroputz edota ustehandikoa azpimarratzeko ere erabiltzen da.
Prima donna izendapenarekin estuki lotua dago.

## Kanpo estekak

* Datuak: Q867132
# Diuretiko tiazidiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Diuretiko tiazidikoak ur eta sodioaren birxurgapena eragotziz diuresia lortzea helburu duten farmakoak dira. Beren ekintza gunea Henleren lakioko urruneko hodi bihurgunetsua da.

## Ekintza mekanismoa

Henleren lakioaren urruneko hodi bihurgunetsuan dagoen Na$^+$/Cl$^-$ kogarraiatzailea inhibitzen dute, sodio eta kloroaren xurgapenaz arduratzen dena hain zuzen ere. Ondorioz, sodio eta uraren birxurgapena oztopatzen dute.

## Eragin farmakologikoak

Farmako hauen ondorioz gernuan sodio, kloro, potasio, magnesio eta hidrogeno kontzentrazioak gora egingo du eta azido uriko eta kaltzioarenak behera.
Horretaz gain, bihotzaren postkarga murriztu egingo da basozabalkuntza arteriolarra eta hipotentsioa agertuz.
Albo ondorioen artean hiperurizemia, hipopotasemia (arritmiak), alkalosi metabolikoa, hiperkaltzemia (kalkuluak), hipotentsio ortostatikoa, hipergluzemia eta hiperkolesterolemia azalduko dira.

## Erabilgarritasun terapeutikoa

Diuretiko tiazidikoak kasu hauetan dira erabilgarriak:
* Hipertentsio arterialean
** Kasu arin eta moderatuetan
** Kasu larriagoetan laguntzaile gisa β-blokeatzaileekin batera
* Bihotz gutxiegitasun kongestiboan
* Giltzurrun kaltean
* Hiperkaltziurian
* Diabetes geza nefronikoan
** (V$_2$ hartzaileen gabezia dela eta hormona antidiuretikoak (ADH) eragin gutxiago du. Diuretiko tiazidikoek ADH-ren funtzioa betetzen dute eragin antidiuretikoa erakutsiz).

## Zenbait diuretiko tiazidiko

* Klorotiazida
* Hidroklorotiazida
* Politiazida

## Ikus, gainera

* Diuretikoak

## Kanpo estekak

* Datuak: Q665843
* Multimedia: Thiazides / Q665843
# Deerfield egoitza

Deerfield egoitza, ofizialki Idazkari Nagusiaren Ostatua, ingelesez: Deerfield Residence edo Chief Secretary's Lodge, Irlandako Errepublikako Dublin hiriburuan dagoen eraikin bat da, Phoenix parkean.
1927tik Irlandako AEBetako enbaxadorearen bizilekua da, eta aurrez AEBetako enbaxada izan zen.
1774-1776 artean eraiki zen, jatorriz John Blaquiere, Blaquiereko 1. baroiaren egoitza izateko.
* Datuak: Q3298156
* Multimedia: Deerfield Residence / Q3298156
# Deerfield udalerria, Chickasaw konderria (Iowa)

Deerfield udalerria Ameriketako Estatu Batuetako Iowa estatuko udalerri bat da, Chickasaw konderrian. Azken zentsuaren arabera 490 biztanle zituen, 53.64 milia karratu (138.9 km$^2$) eremuan.

## Ekonomia

2020ko zentsuaren arabera, Deerfield udalerriak 133 etxebizitza zeuden. Per capita diru-sarrerak 44.388 estatubatuar dolar ziren.

## Kanpo estekak

* Datuak: Q1891949
# Deerfield udalerria, Portage konderria (Ohio)

Deerfield udalerria Ameriketako Estatu Batuetako Ohio estatuko udalerri bat da, Portage konderrian. Azken zentsuaren arabera 2.838 biztanle zituen, 26.5 milia karratu (69 km$^2$) eremuan.

## Ekonomia

2020ko zentsuaren arabera, Deerfield udalerriak 1024 etxebizitza zeuden. Per capita diru-sarrerak 25.951 estatubatuar dolar ziren.

## Kanpo estekak

* Datuak: Q5250928
* Multimedia: Deerfield Township, Portage County, Ohio / Q5250928
# Deerfield udalerria, Warren konderria (Ohio)

Deerfield udalerria Ameriketako Estatu Batuetako Ohio estatuko udalerri bat da, Warren konderrian. Azken zentsuaren arabera 40.525 biztanle zituen, 16.8 milia karratu (44 km$^2$) eremuan.

## Ekonomia

2020ko zentsuaren arabera, Deerfield udalerriak 15621 etxebizitza zeuden. Per capita diru-sarrerak 48.847 estatubatuar dolar ziren.

## Kanpo estekak

* Datuak: Q1895933
* Multimedia: Deerfield Township, Warren County, Ohio / Q1895933
# Deering (New Hampshire)

Deering Ameriketako Estatu Batuetako inkorporatutako herri bat da. Hillsborough konderrian dago, New Hampshire estatuan. 1.904 biztanle ditu, 81,4 kilometro koadroko azaleran banatuta.

## Ikus, gainera

* Hillsborough konderrian

## Kanpo estekak

* Datuak: Q508737
* Multimedia: Deering, New Hampshire / Q508737
# Deerfield udalerria, Fulton konderria (Illinois)

Deerfield udalerria Ameriketako Estatu Batuetako Illinois estatuko udalerri bat da, Fulton konderrian. Azken zentsuaren arabera 232 biztanle zituen, 34.33 milia karratu (88.9 km$^2$) eremuan.

## Ekonomia

2020ko zentsuaren arabera, Deerfield udalerrian 77 etxebizitza zeuden. Per capita diru-sarrerak 34.597 estatubatuar dolar ziren.

## Kanpo estekak

* Datuak: Q5250915
# Deerfield udalerria, Morgan konderria (Ohio)

Deerfield udalerria Ameriketako Estatu Batuetako Ohio estatuko udalerri bat da, Morgan konderrian. Azken zentsuaren arabera 839 biztanle zituen, 33 milia karratu (85 km$^2$) eremuan.

## Ekonomia

2020ko zentsuaren arabera, Deerfield udalerriak 282 etxebizitza zeuden. Per capita diru-sarrerak 21.742 estatubatuar dolar ziren.

## Kanpo estekak

* Datuak: Q5250927
* Multimedia: Deerfield Township, Morgan County, Ohio / Q5250927
# Deerfield udalerria, Ross konderria (Ohio)

Deerfield udalerria Ameriketako Estatu Batuetako Ohio estatuko udalerri bat da, Ross konderrian. Azken zentsuaren arabera 1.039 biztanle zituen, 30.8 milia karratu (80 km$^2$) eremuan.

## Ekonomia

2020ko zentsuaren arabera, Deerfield udalerriak 457 etxebizitza zeuden. Per capita diru-sarrerak 19.948 estatubatuar dolar ziren.

## Kanpo estekak

* Datuak: Q5250929
* Multimedia: Deerfield Township, Ross County, Ohio / Q5250929
# Deering (Ipar Dakota)

Deering Ipar Dakotako hiri bat da. McHenry konderrian kokatua dago. 2010ean 98 biztanle zituen, 0,19 kilometro koadrotan banatuta.

## Ikus, gainera

* McHenry konderria

## Kanpo estekak

* Datuak: Q2031488